कुम्बले का अनुभव खिलाड़ियों को मिलता रहेगा : माल्या  
आरसीबी के मालिक विजय माल्या का कहना है चौथे आईपीएल के लिए एक संतुलित टीम खड़ा करने में कुम्बले की भूमिका महत्वपूर्ण होगी।
भारतीय क्रिकेट टीम के पूर्व कप्तान अनिल कुम्बले भले ही इंडियन प्रीमियर लीग (आईपीएल) के चौथे संस्करण में रॉयल चैलेंजर्स बैंगलोर (आरसीबी) की ओर से नहीं खेल रहे हों लेकिन उनका अनुभव टीम के खिलाड़ियों को मिलता रहेगा।  आरसीबी के मालिक विजय माल्या का कहना है चौथे आईपीएल के लिए एक संतुलित टीम खड़ा करने में कुम्बले की भूमिका महत्वपूर्ण होगी। कुम्बले आईपीएल के पिछले दो संस्करणों में आरसीबी टीम के कप्तान रहे थे लेकिन व्यवसायिक व्यस्तता के कारण वह बतौर खिलाड़ी मैदान पर नहीं खेलेंगे हालांकि इस दौरान उनके अनुभव का लाभ टीम के युवा खिलाड़ियों को मिलता रहेगा। माल्या ने कहा, "कुम्बले टीम के युवा खिलाड़ियों को अपना अनुभव बांटने के लिए उत्साहित हैं। वह टीम के कोच से भी बातचीत शुरू करेंगे।"